У паняцця ёсць і іншыя значэнні, гл. Друкер.

**Аляксандр Васілевіч Друкер**, пры нараджэнні **Аляксандр Вільгельм Эміль Друкер** (руск.: Александр Вильгельм Эмиль Друкер; 13 (26) верасня 1853, Рыга — 6 (19) студзеня 1917, Петраград) — вядомы рускі архітэктар.

Біяграфія
---------

Будынак Сялянскага пазямельнага банка ва Уфе. Пасля 1911
Нарадзіўся ў Рызе, але ў 1868 выехаў разам з бацькамі ў Германію, дзе пасля заканчэння рэальнага вучылішча г. Гановера асвойваў асновы прафесіі ў розных будаўнікоў і архітэктараў (як практыкант і памочнік), а ў 1873—1876 гг. вучыўся ў Будаўнічым вучылішчы г. Ідштайна, затым працягнуў навучанне вольным слухачом ў палітэхнікумах Мюнхена і Гановера.

У 1878 г. вярнуўся ў Рыгу, у 1885 перасяліўся ў Санкт-Пецярбург. У якасці памочніка архітэктара займаўся будаўніцтвам рэлігійных будынкаў, жылых і фабрычных будынкаў. У 1890 г. вытрымаў пры тэхнічнай-будаўнічым камітэце МУС належнае выпрабаванне і стаў выконваць абавязкі архітэктара па вольным найме пры доме Галоўнага ўпраўлення дзяржаўнага конназаводства (1890—1903), пры доме Дваранскага зямельнага банка  (руск.) (бел. (1897—1915). Быў ганаровым членам Санкт-Пецярбургскага Савета дзіцячых прытулкаў Ведамства устаноў імператрыцы Марыі  (руск.) (бел. (1901—1912), па яго праектах будаваліся сіроцкія прытулкі ў Царскім Сяле і Паўлаўску.

У 1913 г. быў падараваны кавалерам ордэна Св. Ганны III ступені, набыўшы правы асабістага дваранства?!. У сувязі з дрэнным здароўем падаў прашэнне аб звальненні ад пасады і быў звольнены з 1 сакавіка 1914 года. Збіраўся пераехаць у Сочы.

Пахаваны на Волкаўскіх евангелічна-лютэранскіх могілках в Петраградзе.

Быў жанаты з Сафіяй Крысцінай Бертэ народжанай Шаар, з якою меў пецярых дзяцей — Бруна (1878—1942), Альберт (1879—1917), Эрна (1881—1942), Кацярына (1884—1980), Сафія (1893—1942).

Творчасць
---------

г. Магілёў. Будынак пазямельна-сялянскага банка. 1903-14. Фота да 1917 года
Уваход у Будынак Сялянскага пазямельнага банка ва Уфе
Як архітэктар пры Дваранскім зямельным банку, А. В. Друкер часта выязджаў у камандзіроўкі ў розныя гарады краіны па пытаннях набыцця, перабудовы, рамонту і будаўніцтва будынкаў. Пабудаваныя па яго праектах архітэктурныя аб’екты захаваліся ў Магілёве, Самары, Уфе і іншых гарадах.

У сакавіку 1907 г. у сувязі з хваробай архітэктара А. К. Гамерштэта быў прызначаны выконваючым абавязкі архітэктара Імператарскай Акадэміі навук, а з 1 снежня 1907 года вызначаны на штатную пасаду.

Займаўся надбудовай флігеля Кунсткамеры ў Таможанным завулку  (руск.) (бел. (1909).

У 1907—1909 гг. па праекце архітэктара Друкера на Елізавецінскай вуліцы  (руск.) (бел. для Прытулку Елізаветы і Марыі  (руск.) (бел. быў пабудаваны новы трохпавярховы будынак з чырвонай цэглы. Будаўніцтва ажыццёўлена інжынерам Г. А. Бярншэйнам. Прытулак быў адкрыты 29 верасня 1909 года.

У культуры
----------

Будынак пазямельна-сялянскага банка ў Магілёве на аверсе грашовай купюры Рэспублікі Беларусь
Выява будынка пазямельна-сялянскага банка ў Магілёве змяшчаецца на беларускай банкноце вартасцю ў 200 000 рублёў.

Зноскі
------

1. 1 2 3 4 5 6 7  Архитектор Александр Вильгельм Эмиль Друкер Архівавана 28 верасня 2016.  (руск.)
2. ↑  Януш Б. В. Неизвестный Павловск. Последние владельцы (1892—1917). — Изд. дом КОЛО, Санкт-Петербург, 2006, с. 79
3. ↑  Фота Прытулку Елізаветы і Марыі Архівавана 5 сакавіка 2016.
4. ↑  «Пагоня» вяртаецца на грошы

Літаратура
----------

* Асабістая справа АН А. В. Друкера (СПФ АРАН. Ф. 4. Оп. 4. Д. 182)

Спасылкі
--------

|  |  |
| --- | --- |
| commons: | Аляксандр Васілевіч Друкер на Вікісховішчы |

* Архитектор Александр Вильгельм Эмиль Друкер Архівавана 28 верасня 2016.  (руск.)
* Будынкі А. Друкера ў Санкт-Пецярбургу і ваколіцах  (руск.)